《游琅琊开化寺二首 其一》
明代·陈琏

夙志抱冲淡，岂为尘事萦。兹晨属休暇，况与文彦并。

联镳度芳属，飞盖指岩扃。玉树交左右，琼泉泻琮琤。

悠悠祥风至，冉冉庆云生。蓬莱天咫尺，瞻望有馀情。

作者简介：（1370—1454）明广东东莞人，字廷器，别号琴轩。洪武二十三年举人，入国子监。选为桂林教授。严条约，以身作则。永乐间历许州、扬州知府，升四川按察使，豪吏奸胥，悉加严惩。宣德初为南京国子祭酒。正统初任南京礼部侍郎。致仕。在乡逢黄萧养起义，建镇压制御之策。博通经史，以文学知名于时，文词典重，著作最多，词翰清雅。有《罗浮志》、《琴轩集》、《归田稿》等。